b'\n_START_ARTICLE_\nOver alle grenser\n_START_PARAGRAPH_\n\xc2\xabOver alle grenser\xc2\xbb er en roman av Margit Sandemo fra 1967. Originalens tittel var \xc2\xabMitt vilda f\xc3\xb6rflutna\xc2\xbb. Den gikk f\xc3\xb8rst som f\xc3\xb8ljetong i Norsk Ukeblad f\xc3\xb8r den kom i ulike bokformer. Den handler om Synn\xc3\xb8ve, den ville glade ungjenta, som inng\xc3\xa5r et proforma ekteskap med Scott Hollinger, da begge trenger en attest p\xc3\xa5 at de er gift. De avtaler \xc3\xa5 skilles igjen etter kort tid. To \xc3\xa5r senere skal Synn\xc3\xb8ve inng\xc3\xa5 ekteskap med sin kj\xc3\xa6reste Arne M\xc3\xb8ller, og innser til sin forskrekkelse at hun fremdeles er gift med Scott, og at han er en mangemilion\xc3\xa6r som har v\xc3\xa6rt forsvunnet i 2 \xc3\xa5r. Da starter et helt nytt eventyr for Synn\xc3\xb8ve i jakten p\xc3\xa5 Scott, og kj\xc3\xa6rligheten til Arne M\xc3\xb8ller blir tatt opp til vurdering p\xc3\xa5 nytt. Det hele ender med at Scott og Synn\xc3\xb8ve fortsetter \xc3\xa5 v\xc3\xa6re gift. Romanen ble utgitt som bok nr 13 i 1982 i serien \xc2\xabMargit Sandemos beste f\xc3\xb8ljetonger\xc2\xbb.'